Impact Racing Carbon Fiber Air Draft Helmet SA2015
Product Code: HELMET-AIRDRAFT-TOP-CF-2015
Impact Accel Frontal Head Restraint Helmet Shields Padded Helmet Bag Gear Bag OORSIG: 'Halfmiljoen mense sedert einde van apartheid vermoor' wys statistiek | Netwerk24
OORSIG: 'Halfmiljoen mense sedert einde van apartheid vermoor' wys statistiek
Deur Llewellyn Prince 12 September 2019 08:57
Suid-Afrika se jongste jaarlikse misdaadstatistieke is Donderdagoggend amptelik uitgereik.
Genl. Khehla Sitole, nasionale polisiekommissaris, en die res van die polisie se topbestuur het die statistieke vir die 2018-'19-boekjaar amptelik tydens 'n sitting van die portefeuljekomitee oor polisie bekend maak.
Daarna het genl. Bheki Cele, minister van polisie, en sy adjunk, Cassel Mathale, saam met Sitole en die ander senior polisiebestuurders joernaliste op ‘n nuuskonferensie by die Imbizo-mediasentrum by die parlement oor die statistieke toespreek.
Die statistieke kom nadat pres. Cyril Ramaphosa en sy kabinet die uitreiking daarvan tydens hul laaste kabinetsvergadering verlede Woensdag goedgekeur het.
Belangrike statistiek tot dusver
Moorde landwyd styg met 3,4%. Altesaam 21 002 mense is vermoor.
Hiervan is 47 moorde op plase gepleeg.
Seksuele misdade styg met 4,6% - 52 420 sake is aangemeld.
Dit kom neer op meer as 57 mense per dag wat vermoor word.
12 Sep. 15:17:19
12 Sep. 15:17:14
12 Sep. 15:17:08
12 Sep. 15:17:01
12 Sep. 15:16:52
12 Sep. 15:16:45
12 Sep. 14:12:31
Die Wes-Kaap het weer die meeste gekonsentreerde punte van ernstige misdade wat moord, poging tot moord, roof, kapings en dwelmverwante misdaad insluit.
12 Sep. 14:10:39
Hieroor word mense vermoor:
Die aantal moordsake is volgens faktore in die amptelike statistieke uiteengesit. Die faktore wat tot die meeste moorde gelei het, is:
- Stryery/misverstande (1 727)
- Bendeverwant (1 120)
- Huislike geweld (1 115)
8 mense is weens politieke redes vermoor, 47 plaasmoorde en 70 polisielede.
In die meeste gevalle (7 156) word vuurwapens gebruik, gevolg deur messe (4 720) en ander skerp voorwerpe (1 552). 159 mense is met 'n bottel of bottelkop vermoor, 87 met sjambokke en 72 met pangas.
12 Sep. 14:01:56
AgriSA bekommerd oor plaasmoorde
AgriSA se reaksie:
Agri SA is bekommerd oor die hoeveelheid plaasmoorde soos vandag deur die Suid-Afrikaanse Polisiediens (SAPD) bekendgemaak. Hoewel hierdie syfer ’n daling is van die 62 plaasmoorde in die vorige boekjaar, bly dit enorm en kom dit neer op byna vier moorde per maand. Die oorledenes was deel van noue gemeenskappe en hul moorde laat ’n bittere leemte.
“Aanvalle op die landbougemeenskap en die brutaliteit daarvan, is onaanvaarbaar en neem kommerwekkende afmetings aan,” sê Tommie Esterhuyse, Agri SA Voorsitter van die Sentrum van Uitnemendheid: Landelike Veiligheid.
“Alles moet in die stryd gewerp word om dié gemeenskappe, wat verantwoordelik is vir voedselsekerheid in Suid-Afrika, te beskerm.”
Volgens die SAPD se statistieke het veediefstal toegeneem. ’n Agri SA opname het gewys dat eiendomsverwante misdade - veediefstal, die diefstal van plaasinfrastruktuur en implemente - die grootste impak op die landbou het met skade wat miljarde Rande beloop. Veediefstal is al meer die teiken van georganiseerde misdaad en die polisie moet dit as sodanig ondersoek.
12 Sep. 13:56:32
Hier is die hoofredes vir aanranding:
Die aantal sake van aanranding is volgens faktore in die amptelike statistieke uiteengesit. Die faktore wat tot die hoogste aanrandings lei is
- Stryery/misverstande (27 813 sake)
- Huislike geweld (19 687 sake)
Altesaam 1 220 sulke sake is weens wraak aangemeld, 82 weens taxigeweld, 13 wat polities gedrewe was en 241 is plaasverwant.
Verreweg die meeste aanrandings word gepleeg met die hand (96 833) en met messtekery (46 469).
128 sake is aangemeld waar mense met suur aangerand is en 1 724 met kookwater.